Iza nas je Mjesec hrvatske knjige koji se tradicionalno obilježava od 15. listopada do 15. studenog. I ove smo ga godine obilježili projektom KNJIGA - MOJ PRIJATELJ.

Cilj projekta poticanje je učenika na čitanje te upoznavanje s novim knjigama koje nisu na popisu lektire. Projekt je trajao pet tjedana, a učitelji i učiteljice razredne i predmetne nastave triput tjedno odvojili su desetak minuta svoga sata kako bi učenicima naglas čitali ulomke iz književnih djela ili neknjiževne tekstove primjerene njihovu uzrastu.

Učenici su svoje dojmove o pročitanom tekstu mogli komentirati te svoje pisane komentare staviti u zajedničku kutiju. Sara Štimac iz 8.c, Franka Jerbić iz 6.a te Stela Virag iz 4.b najčešće su se javljale svojim zanimljivim komentarima te su nagrađene knjigama koje im je uručila ravnateljica Kristina Stanko.